
న్యూఢిల్లీ : భారతదేశంలో ధనవంతులు మరింత ఎక్కువ సంపదను సొంతం చేసుకుంటున్నారు. ఆర్థిక వ్యవస్థలో ఒడుదొడుకుల బాధలు వారిని తాకడం లేదు. ఫోర్బ్స్ మ్యాగజైన్ ‘ఇండియా రిచ్ లిస్ట్ 2017’ నివేదిక వెల్లడించిన వివరాల ప్రకారం రిలయన్స్ ఇండస్ట్రీస్ చీఫ్ ముఖేశ్ అంబానీ వరుసగా పదో సంవత్సరం భారతదేశంలో అత్యంత సంపన్నుడిగా నిలిచారు. ఆయన వ్యాపార సామ్రాజ్యం నికర విలువ రూ.2.5 లక్షల కోట్లకు చేరింది. గత ఏడాది కన్నా 67 శాతం సంపద పెరిగింది. దీంతో ఆయన ఆసియాలోని మొదటి ఐదుగురు  ధనవంతుల్లో ఒకరయ్యారు. దేశంలోని 100 మంది ధనవంతుల సంపదలో 26 శాతం పెరుగుదల నమోదైంది.విప్రో చీఫ్ అజీం ప్రేమ్జీ గత ఏడాది కన్నా రెండు స్థానాలు ఎగబాకి ఈ ఏడాది రెండో స్థానంలో నిలిచారు. ఆయన నికర సంపద రూ. 1.23 లక్షల కోట్లు.గత ఏడాది రెండో స్థానంలో ఉన్న దిలీప్ సంఘ్వి (సన్ ఫార్మా) ఈ ఏడాది 9వ స్థానంలో నిలిచారు.ఈ జాబితాలో అనిల్ అంబానీ 45వ స్థానంలో ఉన్నారు. గత ఏడాది ఆయన 32వ స్థానంలో ఉండేవారు.యోగా గురువు బాబా రాందేవ్ నేతృత్వంలోని పతంజలి ఆయుర్వేద సంస్థ సీఈఓ ఆచార్య బాలకృష్ణన్ గత ఏడాది కన్నా ఎక్కువ సంపన్నుడయ్యారు. గత సంవత్సరం ఆయన ఈ జాబితాలో 48వ స్థానంలో ఉండేవారు, ఈ సంవత్సరం 19వ స్థానానికి ఎదిగారు. ఆయన సంపద రూ.43,000 కోట్లకు చేరింది.దేశంలో ఆర్థిక ఒడుదొడుకులు ఉన్నప్పటికీ, ఫోర్బ్స్ ఇండియా రిచ్ లిస్ట్ 2017లో ఉన్న సంపన్నుల సంపద 26 శాతం పెరిగింది. వీరి మొత్తం సంపద రూ.31 లక్షల కోట్లకు పెరిగింది.

newdhilly : bhaaratadesamlo dhanavantulu marinta ekkuva sampadanu sontam chesukuntunnaru. aardhika vyavasthalo odudodukula baadhalu vaarini taakadam ledu. forbs magagin ‘india rich list 2017’ nivedika velladinchina vivaraala prakaaram relions industries cheef mukhesh ambani varusagaa padho samvatsaram bhaaratadesamlo atyanta sampannudigaa nilichaaru. aayana vyapara saamraajyam nikara viluva roo.2.5 lakshala kotlaku cherindi. gatha edaadi kanna 67 saatam sampada perigindi. deentho aayana aasiyaaloni modati aiduguru  dhanavanthullo okarayyaru. desamloni 100 mandi dhanavantula sampadalo 26 saatam perugudala namodaindi.vipro cheef ajim premji gatha edaadi kanna rendu sthaanaalu egabaki ee edaadi rendo sthaanamlo nilichaaru. aayana nikara sampada roo. 1.23 lakshala kotlu.gatha edaadi rendo sthaanamlo unna dilip sanghvi (sun farma) ee edaadi 9va sthaanamlo nilichaaru.ee jaabitaalo anil ambani 45va sthaanamlo unnaaru. gatha edaadi aayana 32va sthaanamlo undevaaru.yoga guruvu baba randev netrutvamloni patanjali aayurveda samstha seeeo aachaarya balakrishnan gatha edaadi kanna ekkuva sampannudayyaaru. gatha samvatsaram aayana ee jaabitaalo 48va sthaanamlo undevaaru, ee samvatsaram 19va sthaanaaniki edigaaru. aayana sampada roo.43,000 kotlaku cherindi.desamlo aardhika odudodukulu unnappatikii, forbs india rich list 2017loo unna sampannula sampada 26 saatam perigindi. veeri mottam sampada roo.31 lakshala kotlaku perigindi.